  Наталья Тетерина 29-тӥ толшоре Удмуртиын эктонъя «Танцуй пока молодой» онлайн-марафон кутскиз. Вожвылъяськон «Пельняньлэн дунневыл нуналэз» улсын радъяське, ивортэмын фестивальлэн «ВКонтакте» . Марафонлэн валтӥсь ужпумез – пӧртэм арлыдо адямиослэсь эктыны мылкыдзэс ӝутон, соосты одӥг крезьгурен огазеян, аслыд умой мылкыд кылдытон но котырысь адямиосты паймытон. Флешмобе котькуд мылкыд карись пыриськыны быгатэ. Со понна Богдан Анфиногеновлэн «Новая история Выль сямен!» кырӟанэз улсын одӥген яке трос адямиен эктонэз видеое гожтоно. Дась роликез 7-тӥ тулыспалозь info@pelmenfest.ru электрон адресъя келяно яке фестивальлэн «ВКонтакте» огиназ интыяно. Фестивалез радъясьёслэсь кылдытэм ӧри ужъёсты дунъялоз но тужгес устозэ 9-тӥ тулыспалэ шараялоз. Тодэ вайытом, пельняньлы сӥзем фестиваль улсын тулыспал кутсконын 15-лэсь ятыр пӧртэм мастер-классъёс ортчозы.  Тегъёс: Лулчеберет Ижкар Удмуртия эктон пельнянь Пельняньлэндунневылнуналэз  